Viborger Samler, 1840-01-09
J et Repræsentantmøde som afholdtes i Jndustriforeningen den 5te f. M., blev der nedsat en Comitee til at forfatte Udkast til en Lykønskningsadresse til Hs. Maj. fra Kbhavns næringsdrivende Borgere, og efter i et følgende Møde at være undergaaet nogle Forandringer, blev Udkastet antaget. Til at overbringe Adressen valgtes en Deputation, bestaaende af Jernstøber P. F. Lunde, Naalemager Hjorth sen., Silke= og Klædehandler H. P. Hansen, Hofguldsmed Dalhoff og Decupeur Frederiksen, hvilken Sidste imidlertid senere, paa Grund af en Redactionsforandring ved Adressen, fandt sig foranlediget til at fratræde, og i hvis Sted saaledes indtraadte Jsenkræmmer P. Eegholm. Efter Forsamlingens Beslutning valgtes i et paafølgende Møde af Oldermænd og Formænd 5 nye Medlemmer til Deputationen, nemlig: N. F. Bonnesen, Oldermand for Tobaksbinderlauget, A. Schersig, Old. for Bagerlauget, A. D. Andersen, Old. for Snedkerlauget, N. Bjerre, Formand for Brygger=Corporationen, samt Capt. N. Jacobsen, Old. for Kobbersmedlauget. Den 22de f.M. henvendte hiin Deputation sig til Kongens Adjutant, Hr. Major v. Bruhn, om Audients, for at overrække Allerhøistsamme Adressen, men blev næste Dag i et Brev fra samme betydet: "at efter de nu gjeldende Bestemmelser, vilde det være passende at de Herrer Befuldmægtigede i denne Anledning henvendte sig i en Skrivelse til Hs. M. Kongens Cabinetssecretair, Hr. Etatsraad Adler o. s. v. En ny Begjæring om Audients indleveredes nu den 24de til Etatsraad Adler, hvorpaa Deputationen samme Dag fra denne erholdt det Svar: Efter allerhøieste Befaling har jeg den Ære at underrette dem om, at Hs. Maj. har fundet sig foranlediget til at beslutte, ikkun at modtage Lykønsknings=Deputationer fra Samfund, Selskaber eller Foreninger, som have en notorisk Existents og en offentlig erkjendt Bestyrelse, og at, som Følge af denne Beslutning, som i Betragtning af, at Hovedstadens Borgere ved deres Repræsentantere allerede have bragt Hs. M. deres allerunderdanigste Lykønskning i Anledning af Allerhøistsammes Thronbestigelse, den af Dem, som Deputerede fra forskjellige næringsdrivende Borgere i Kbhavn, for at overrække en allerunderdanigst Lykønskningsadresse, attraaede Audience, ikke kan tilstaaes Dem som saadanne. – Det vilde imidlertid smerte Hs. Maj. at berøve sig Leilighed til at see saamange af Hovedstadens gode og agtede Borgere, hvoraf flere ere Allerhøistsamme personligt bekjendte, og er det derfor blevet mig paalagt, til foranstaaende Meddelelse at føie, at hvis De, som Private, ønske at bringe Hs. M. Deres gode og løyale Lykønskninger, vil det være Allerhøistsamme en sand Tilfredsstillelse at modtage Dem Alle, eller hvem af Dem, der maatte ønske det, d. 26de Decbr. Kl. 1. – Da det saaledes var Deputationen formeent, selv at overlevere Hs. M. Adressen, saa lod den samme med Udskrift "Til Kongen ved 2de Deputerede overlevere Etatsraad Adler til Besørgelse tilligemed en Skrivelse til Etatsraaden, hvori Deputationen udtrykker sin Smerte over Hs. M.s Beslutning, og beder Hr. Etatsraaden frembære for Hs. M. dennes Taksigelse for den samme, som Private, naadigst tilstedede Audience, som den beklager, ikke under nærværende Omstændigheder at kunne benytte. – Adressen lyder saaledes: "Allernaadigste Konge! - Gjennemtrængte af bemodig Følelse ved den Konges Død, som i over et halvt Aarhundrede, baade i gode Dage og under Skjæbnens haardeste Tilskikkelser, stedse har været sit Folk en trofast og mild Herre, nærme undertegnede næringsdrivende Borgere i Kjøbenhavn sig D. M., for at ønske Dem og os til Lykke til Deres Thronbestigelse. - Forsynet har nedlagt stor Magt i D. M.s Haand, og der er givet Dem en Leilighed, saa herlig, som den kun sjelden falder i nogen Dødeligs Lod, tilat udbrede Held og Velsignelse over mange af Deres Medmennesker. Allernaadigste Konge! Deres ædle Charakteer, Deres lyse og dannede Aand borger os for, at De, i Bevidstheden af det store Ansvar, som Kongernes Konge har paalagt Dem, ved Løsningen af Deres betydningsfulde Opgave, vil vide at vælge de rette Midler, som Folkets Trang og Tidens Krav fordre. Vi holde os saaledes forvissede om, at D. M., i Jernhed og Folkelighed Deres Forgænger. liig, vil vorde en ægte Borgerkonge; thi De tilhører den nye Stægt, De kjender og elsker den nye Tid, hvis mægtige Jdeendvikling De har fulgt, med hvis Forhold og Jnstitutioner De er fortrolig. Derfor bygger Danmark paa Deres Majestæt Forhaabninger, hvis Opfyldelse det med Rolighed og Tillid seer imøde. Deres Majes hele foregaaende Liv, og navnligen det store Mindemærke, De har reist Dem ved at give Norge sin Forfatning, fylder os med den Fortrostning, at De vil bygge Deres hengivne Folks Velfærd paa en fast Grundvold, at selv de sildigste Slægter i D. M. ville velsigne befæsteren af Danmarks Frihed og Lykke. - Ved Siden af de Forhaabninger, vi som Statsborgere og Skatteydere have tilladt os at fremføre for D. M., maae vi endnu dvæle ved de særlige Jnteresser, som ere knyttede til vor Stilling i Samfundet. Den indsigt fulde Omhu, De stedse har viist for Alt, hvad der er godt og nyttigt, den Kjærlighed, De navnlig har lagt for Dagen for Naturvidenskaberne, for Konsten og for alle de gavnlige Jnstitutioner, som have de Næringsdrivendes Uddannelse til Øiemed, lover os, at alle dertil sigtende Bestræbelser i Dem ville finde en mægtig Støtte. Deres Majestæts Forgængeres Grundsætninger og Næringsforholdene ville under en ligesaa oplyst som kraftig Fyrste vide at gjøre sig gjeldende i store og heldbringende Foranstaltninger, der, understøttede af den gjenvakte Nationalaand, ville aabne Landet nye Rigdomskilder og udbrede en Almeenvelstand, som gjør det muligt for Folket at bære de tunge Byrder, Landets Finants forfatning gjør nødvendige, befordre en høiere Udvikling og fremme Alles Velværen. - D. M. vil med kongl. Naade modtage dette vort sande Udtryk af de Følelser og Forhaabninger, hvormed vi, D. M.s trofaste Undersaattere, hilse Deres Regjerings Tiltrædelse, idet vi nedbede Himlens Velsignelse over Dem, Deres ædle Gemalinde og høie Slægt. (Her følge 2595 Underskrifter, hvoriblandt 55 Oldermænds og Formænds.)